विजय रूपाणी ने गुजरात के मुख्यमंत्री पद और नितिन पटेल ने उपमुख्यमंत्री पद की शपथ ली. रूपाणी कैबिनेट में सिर्फ एक महिला विधायक विभावरी दवे को जगह मिली है. विभावरी भावनगर पूर्व से विधायक हैं.शपथग्रहण में शामिल होने के लिए प्रधानमंत्री नरेंद्र मोदी और बीजेपी अध्यक्ष अमित शाह भी गांधीनगर पहुंचे. पीएम मोदी ने एयरपोर्ट से शपथग्रहण स्थल तक रोड शो किया. शपथग्रहण स्थल पर तीन मंच बनाए गए थे. ये मंच साधुओं, विधायकों के बैठने के लिए बनाया गया था. शपथग्रहण समारोह में बीजेपी शासित राज्यों के मुख्यमंत्री, साधुओं और कई केंद्रीय मंत्रियों को भी बुलाया गया. इनमें से ज़्यादातर स्वामीनारायण संप्रदाय के साधु हैं. गुजरात में जिसकी भी सत्ता रही वो स्वामीनारायण संप्रदाय के साथ रहा. इसके साथ ही यह भी कहा जाता है कि स्वामीनारायण संप्रदाय भी हमेशा से सत्ता के क़रीब रहा.गुजरात की राजनीति में स्वामीनारायण संप्रदाय की भूमिका?'मुझे गुजरात ने बहुत सिखाया है'(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)